open-index/open-wikipedia-markdown huggingface dataset:
เล ซ้าง

**เล ซ้าง** (; ค.ศ. 1920 — 27 กันยายน ค.ศ. 2010 ) เป็นประธานแห่งสหพันธ์ศิลปะการต่อสู้เวียดนามสาขาโววีนัม โดยดำรงตำแหน่งตั้งแต่ ค.ศ. 1960 จนถึงวันที่เขาเสียชีวิต

## ประวัติ
เล ซ้าง เป็นบุตรของ เล วัน เหี่ยน หรือที่รู้จักกันในนาม ดึ๊ก ควาน (ค.ศ. 1887–1959) และ เหงียน ถี่ หมุ่ย (ค.ศ. 1887–1993) เขามีอาการป่วยเมื่อครั้งเยาว์วัย ซึ่งเป็นการยากสำหรับเขาต่อการก้าวเดิน และแม่ของเขาก็ได้แนะนำให้เขาได้เรียนศิลปะป้องกันตัวเพื่อเสริมสร้างสมรรถภาพที่ขาของเขา

ที่ฮานอย เขาได้เรียนวิชาโววีนัมที่โรงเรียนโววีนัมของ เหงียน ล็อค หลังจากนั้น เล ซ้าง ก็สามารถเป็นครูฝึกสอนร่วมกันกับ เหงียน ล็อค และได้พัฒนาศาสตร์แห่งโววีนัมเรื่อยมา

ค.ศ. 1954 เล ซ้าง พร้อมด้วย เหงียน ล็อค ได้เดินทางไปไซง่อนเพื่อเปิดการเรียนการสอนโววีนัม เขายังได้กระทำการเปิดโรงเรียนโววีนัมเพิ่มเติม และใน ค.ศ. 2007 เขาก็ยังคงทำการฝึกสอนนักเรียนที่ได้รับการจัดอันดับที่สูงขึ้น

ค.ศ. 1960 เหงียน ล็อก ได้ถ่ายทอดสถานะผู้นำแห่งโววีนัมให้แก่ เล ซ้าง

เล ซ้าง เกิดในฮานอย ประเทศเวียดนาม และเสียชีวิตในนครโฮจิมินห์

## ดูเพิ่ม
* โววีนัม

## อ้างอิง

## แหล่งข้อมูลอื่น
* Grand Master Lê Sáng  

หมวดหมู่:ผู้ฝึกศิลปะการต่อสู้ชาวเวียดนาม
หมวดหมู่:โววีนัม
หมวดหมู่:บุคคลจากฮานอย
ชัมบาลา (ภาพยนตร์)

***ชัมบาลา*** () เป็นภาพยนตร์ไทยที่ออกฉายในปี พ.ศ. 2555 กำกับโดยปัญจพงศ์ คงคาน้อย โดยเป็นเรื่องราวการเดินทางของพี่น้อง 2 คน ที่มีวิถีชีวิตแตกต่างกันสุดขั้ว ไม่ว่าจะเป็นหน้าตา อุปนิสัยใจคอ รสนิยมรวมไปถึงทัศนคติและมุมมองของชีวิต ที่ออกเดินทางโดยมีจุดมุ่งหมายอยู่ที่ดินแดนที่ชื่อว่า ชัมบาลา โดยมีความรักเป็นแรงบันดาลใจสำคัญ เพียงทว่าในการเดินทางครั้งนี้ นอกเหนือจากที่ต้องเผชิญกับหลากหลายเหตุการณ์ที่ไม่คาดคิด ท่ามกลางสภาพอากาศที่ไม่เป็นใจแล้ว ชีวิตของทั้งคู่กำลังจะเผชิญกับความเปลี่ยนแปลงไปตลอดกาล นำแสดงโดย อนันดา เอเวอริงแฮม ซันนี่ สุวรรณเมธานนท์ โอซา แวง นลินทิพย์ เพิ่มภัทรสกุล ธนากรณ์ คุ้มภัย และกำหนดเข้าฉายในวันที่ 23 สิงหาคม พ.ศ. 2555 ภาพยนตร์ทำรายได้ 18,458,366 บาท

## เรื่องย่อ
**วุฒิ** ชายหนุ่มสุดเซอร์ผู้ที่ยึดมั่นในความรักมากกว่าสิ่งใด และพร้อมจะทำทุกอย่างเพื่อให้ **น้ำ** แฟนสาวผู้ที่ฝันว่าครั้งหนึ่งในชีวิต เธอจะเดินทางไปถึง ชัมบาลา ดินแดนที่ผู้คนเชื่อกันว่า เป็นประตูของโลกที่อยู่ในจุดที่ใกล้กับสวรรค์มากที่สุด แต่เมื่อร่างกายที่ไม่อำนวยเธอจึงยกความฝันนั้นให้แก่วุฒิ ไปเยือนชัมบาลาแทนเธอ วุฒิแบกความหวังของน้ำโดยหวังที่จะเติมเต็มความฝันครั้งสุดท้ายก่อนที่เธอจะจากโลกนี้ไป เดินทางสู่ชัมบาลา พร้อมกับ **ทิน**  พี่ชายสุดกาก แถม ไม่กินเส้น ที่อาสาเดินทางไปเป็นเพื่อนถ่ายภาพ ช่วยเก็บหลักฐานการเยือนทิเบตของวุฒิ และ สักครั้งที่เขาทั้งคู่จะไปถึงชัมบาลา ทินเดินทางสู่ชัมบาลา พร้อมการแบกความหลังของความผิดหวังจาก **เจน** หญิงสาวที่เขารัก ฉากหน้าเขาเลือกที่จะเดินทางไปเยือนดินแดนแห่งนี้ เพียงเพื่อเป็นตัวป่วนน้องชาย แต่ส่วนลึกในใจ เขาไปเพื่อลืมบางอย่างในก้นบึ้งหัวใจของเขา

## นักแสดง
* **วุฒิ** รับบทโดย ซันนี่ สุวรรณเมธานนท์
* **ทิน** รับบทโดย อนันดา เอเวอริงแฮม
* **น้ำ** รับบทโดย นลินทิพย์ เพิ่มภัทรสกุล
* **เจน** รับบทโดย โอซา แวง
* **ตาว่า** รับบทโดย ธนากรณ์ คุ้มภัย

## อ้างอิง

## แหล่งข้อมูล
* เรื่องย่อ ชัมบาลา. Kapook
* 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2555
หมวดหมู่:ภาพยนตร์ที่กำกับโดย ปัญจพงศ์ คงคาน้อย
หมวดหมู่:ผู้ชนะรางวัลภาพยนตร์ยอดเยี่ยมพระสุรัสวดี
หมวดหมู่:ผู้ชนะรางวัลภาพยนตร์แห่งปีไนน์เอ็นเตอร์เทน อวอร์ดส์
คอนราด ฮิลตัน

**คอนราด นิโคลสัน ฮิลตัน** (25 ธันวาคม ค.ศ. 1887 – 3 มกราคม ค.ศ. 1979) นักธุรกิจโรงแรมชาวอเมริกัน ผู้ก่อตั้งกลุ่มเครือข่ายโรงแรมฮิลตัน มีศักดิ์เป็นปู่ทวดของแพรีส ฮิลตัน

## ประวัติ

ฮิลตันเกิดที่เมืองแซนแอนโทนีโอ รัฐนิวเม็กซิโก บิดาของเขาคือ ออกัสตัส ฮัลเวอร์เซน ฮิลตัน ชาวนอร์เวย์ มารดาของเขาเป็นชาวอเมริกันเชื้อสายเยอรมนี เขามีพี่น้องทั้งหมด 8 คน

เขาเริ่มเข้าศึกษาครั้งแรกที่วิทยาลัยกอสส์ (ปัจจุบันคือวิทยาลัยทหารนิวเม็กซิโก) และเซ็นต์มิเชล คอลเล็จ (ปัจจุบันคือวิทยาลัยซานตาเฟ) และโรงเรียนเหมืองแร่นิวเม็กซิโก (ปัจจุบันคือสถาบันเทคโนโลยีและเหมืองแร่นิวเม็กซิโก) จากนั้นเขาได้เข้าร่วมในกองทัพบกสหรัฐเข้าร่วมรบในสงครามโลกครั้งที่หนึ่ง ในขณะที่เขาประจำการนั้น บิดาของเขาก็เสียชีวิตจากอุบัติเหตุทางรถยนต์

## แหล่งข้อมูลอื่น
* ชีวประวัติ: คอนราด ฮิลตัน, The Innkeeper to The World  (วีดิทัศน์)
* http://www.hrm.uh.edu/ วิทยาลัยคอนราด ฮิลตัน ที่ มหาวิทยาลัยฮุสตัน

หมวดหมู่:นักธุรกิจอสังหาริมทรัพย์ชาวอเมริกัน
หมวดหมู่:บุคคลที่เกิดในปี พ.ศ. 2430
หมวดหมู่:บุคคลที่เสียชีวิตในปี พ.ศ. 2522
หมวดหมู่:สกุลฮิลตัน
เป็ดหางแหลม

**เป็ดหางแหลม** หรือ **เป็ดหอม** (; ) เป็นนกจำพวกเป็ดชนิดหนึ่ง อยู่ในวงศ์ Anatidae

มีคอยาวกว่าเป็ดชนิดอื่น ๆ ในวงศ์เดียวกัน ลำตัวป้อมกลม มีปลายหางแหลมจนเห็นได้ชัดเจน อันเป็นที่มาของชื่อ ปากและขามีสีเทา ตัวผู้หัวมีสีน้ำตาลเข้ม คอด้านหน้าและอกสีขาว ลำตัวสีเทา สีข้างมีแถบสีเหลือง ขณะที่ตัวเมียมีขนปกคลุมลำตัวสีน้ำตาล และมีขนาดลำตัวเล็กกว่าตัวผู้พอสมควร

มีขนาดความยาวประมาณ 56 เซนติเมตร มีพฤติกรรมตอนกลางวันมักลอยตัวรวมกับเป็ดน้ำชนิดอื่น ๆ ในแหล่งน้ำขนาดใหญ่ หากินโดยใช้ปากไช้ตามผิวน้ำ และมุดน้ำโผล่หางแหลมชี้ขึ้นมาให้สังเกตได้ชัดเจน เป็นเป็ดที่วิ่งได้ไกลมาก และสามารถบินขึ้นจากน้ำได้เร็วและคล่องแคล่ว

มีการกระจายพันธุ์กว้างไกล ตั้งแต่ทวีปอเมริกาเหนือ จนถึงอเมริกากลาง, บางส่วนในแอฟริกา, ทวีปยุโรป, เอเชียเหนือ และเอเชียกลาง, ตะวันออกกลาง, อนุทวีปอินเดียจนถึงเอเชียอาคเนย์

สำหรับในประเทศไทย ถือเป็นนกอพยพในช่วงฤดูหนาว และมีสถานะเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 

## อ้างอิง

## แหล่งข้อมูลอื่น

หมวดหมู่:สัตว์ป่าคุ้มครอง
หมวดหมู่:วงศ์ย่อยนกเป็ดน้ำ
หมวดหมู่:นกที่พบในประเทศไทย
หมวดหมู่:สัตว์ที่พบในประเทศไทย
หมวดหมู่:สัตว์ที่พบในทวีปอเมริกาเหนือ
หมวดหมู่:สัตว์ที่พบในอเมริกากลาง
หมวดหมู่:สัตว์ที่พบในทวีปแอฟริกา
หมวดหมู่:สัตว์ที่พบในทวีปยุโรป
หมวดหมู่:สัตว์ที่พบในทวีปเอเชีย
หมวดหมู่:นกที่พบในประเทศแคนาดา
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
เป็ดคับแค

**เป็ดคับแค** (; ) เป็นนกชนิดหนึ่ง ในวงศ์นกเป็ดน้ำ (Anatidae)

จัดเป็นนกเป็ดน้ำขนาดเล็กชนิดหนึ่ง มีน้ำหนักเต็มที่ประมาณ 160 กรัม และความยาวลำตัวประมาณ 26 เซนติเมตร มีลักษณะเด่น คือ มีสีขาวต่างจากนกเป็ดน้ำชนิดอื่น ปากและขาสีเทา ตัวผู้ บริเวณใบหน้า, คอและลำตัวสีขาว, กระหม่อม และวงรอบคอและหลังสีดำ, ปีกสีเขียว และมีแถบสีขาวเห็นชัดขณะบิน ขณะที่ ตัวเมีย มีสีทึมกว่า และไม่มีวงรอบคอ ลำตัวด้านบนสีน้ำตาลจาง ๆ มีแถบสีดำลากผ่านตา

มีพฤติกรรมหากินรวมฝูงกันกับนกเป็ดน้ำชนิดอื่น ๆ ส่งเสียงร้อง "คว้าก – คว้าก – คว้าก - แอ๊ก" มีจะงอยปากสั้นคล้ายกับห่าน จึงเหมาะสำหรับใช้สำหรับจิกหากินตามผิวน้ำหรือพื้นดิน แต่ก็ดำน้ำได้และดำน้ำเก่ง ในฤดูผสมพันธุ์อาจจะอาศัยอยู่ตัวเดียวหรือเป็นคู่ นอกฤดูผสมพันธุ์อาจจะพบรวมฝูงนับเป็นร้อยถึงพันตัว

กระจายพันธุ์อยู่ในอนุทวีปอินเดีย, เอเชียอาคเนย์ และออสเตรเลียทางตอนเหนือ

ในประเทศไทยถือเป็นนกประจำถิ่น เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535

## อ้างอิง

## แหล่งข้อมูลอื่น

หมวดหมู่:วงศ์ย่อยนกเป็ดน้ำ
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศบังกลาเทศ
หมวดหมู่:สัตว์ที่พบในประเทศปากีสถาน
หมวดหมู่:สัตว์ที่พบในประเทศออสเตรเลีย
หมวดหมู่:นกที่พบในประเทศปากีสถาน
หมวดหมู่:นกที่พบในประเทศออสเตรเลีย
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
ภาษาอาร์

**อาร์** (R) หรือ **ภาษาอาร์** เป็นภาษาโปรแกรมบนคอมพิวเตอร์สำหรับวิเคราะห์ทางด้านสถิติ ภาษาอาร์เป็นที่นิยมใช้ในหมู่นักสถิติในด้านการพัฒนาซอฟต์แวร์สถิติเอง และการวิเคราะห์ข้อมูล

ภาษาอาร์ได้ถูกนำมาเปรียบเทียบกับซอฟต์แวร์สถิติตัวอื่น อาทิ SAS, SPSS และ Stata โดยในปี 2552 ทางนิวยอร์กไทมส์ได้มีบทความเกี่ยวกับภาษาอาร์กล่าวถึงการยอมรับซอฟต์แวร์ตัวนี้ในหมู่นักสถิติ และการนำมาประยุกต์ในงานสถิติ ซึ่งมีผลต่อยอดขายกับซอฟต์แวร์ตัวอื่น อาทิ SAS

ภาษาอาร์เป็นซอฟต์แวร์ฟรีในรูปแบบของโอเพนซอร์ซซึ่งสามารถนำไปใช้งานได้ฟรี และแจกจ่ายได้ฟรี

## อ้างอิง

## แหล่งข้อมูลอื่น
*  ของโครงการอาร์

หมวดหมู่:สถิติศาสตร์
อาร์
หมวดหมู่:การเรียนรู้ของเครื่อง
หมวดหมู่:ซอฟต์แวร์ในปี พ.ศ. 2536
อดุลย์ ณ สายบุรี

**นายอดุลย์ ณ สายบุรี** หรือ **ตนกูอับดุลยาลาล์ นาเซร์** ผู้สืบเชื้อสายตระกูลเจ้าเมืองสายบุรีในอดีต ซึ่งเป็นหนึ่งในหัวเมืองเจ้าแขกประเทศราชทั้ง ๗ ฝ่ายใต้ และเป็นผู้ก่อตั้งขบวนการแนวร่วมปลดแอกแห่งชาติปัตตานี ได้รับเลือกตั้งเป็นสมาชิกสภาผู้แทนราษฎรไทย จังหวัดนราธิวาส ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 เป็นครั้งแรก

ในปี พ.ศ. 2487 นายอดุลย์ ได้อภิปรายในสภาผู้แทนราษฎรกล่าวว่ารัฐบาลจอมพล ป.พิบูลสงคราม ข่มเหงรังแกพี่น้องมุสลิมทำให้ไม่อยากเป็นคนไทย เพราะรู้สึกเป็นการเสื่อมเสียเกียรติและศักดิ์ศรีเป็นอย่างมาก จากเหตุการณ์ที่พี่ชายของนายอดุลย์ ถูกจับกุมเนื่องจากแต่งกายแบบชาวมลายู เดินในตลาดสายบุรี

จากบทบาทดังกล่าว ทำให้ราชการเพ่งเล็งว่าเป็นผู้ยุยงส่งเสริมให้ราษฎรกระด้างกระเดื่องต่อทางราชการ และได้ติดตามพฤติกรรมของนายอดุลย์ จนกระทั่งในปี พ.ศ. 2488 นายอดุลย์ จึงได้หลบหนีออกจากประเทศไทย ไปอยู่ที่รัฐกลันตัน ประเทศมาเลเซีย และต่อมาได้เป็นประธานขบวนการปลดแอกแห่งชาติปัตตานี โดยให้เหตุผลว่ารับไม่ได้กับนโยบายของจอมพล ป.พิบูลสงคราม จนกระทั่งเสียชีวิตในปี พ.ศ. 2521

## อ้างอิง

หมวดหมู่:บุคคลจากอำเภอสายบุรี
หมวดหมู่:นักการเมืองจากจังหวัดปัตตานี
หมวดหมู่:สมาชิกสภาผู้แทนราษฎรจังหวัดนราธิวาส
หมวดหมู่:มุสลิมชาวไทย
หมวดหมู่:ชาวไทยที่เสียชีวิตในประเทศมาเลเซีย
หมวดหมู่:ชาวไทยเชื้อสายมลายู
หมวดหมู่:ประวัติศาสตร์ของจังหวัดปัตตานี
หมวดหมู่:ผู้ลี้ภัยชาวไทย
หมวดหมู่:บุคคลในประวัติศาสตร์ไทย พ.ศ. 2475–2516

หมวดหมู่:สกุล ณ สายบุรี
สภาผู้แทนราษฎรไทย ชุดที่ 8

**สมาชิกสภาผู้แทนราษฎรไทย ชุดที่ 8** (26 กุมภาพันธ์ – 16 กันยายน พ.ศ. 2500) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 283 คน โดยมาจากการเลือกตั้งแบบประเภทที่ 1 ซึ่งแบ่งเขตทั้งหมด 160 คน และแบบประเภทที่ 2 ซึ่งเป็นการแต่งตั้ง 123 คน จากการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

การเลือกตั้งครั้งนี้เป็นการเลือกตั้งทางตรง แบบรวมเขต ถือเกณฑ์ราษฎร 150,000 คน ต่อผู้แทนราษฎร 1 คน ได้สมาชิกสภาผู้แทนราษฎร จำนวน 160 คน

สมาชิกภาพของสมาชิกสภาผู้แทนราษฎรชุดนี้  สิ้นสุดโดย จอมพลสฤษดิ์  ธนะรัชต์ เข้ายึดอำนาจการปกครองประเทศ เมื่อวันที่ 16 กันยายน 2500

## จำนวนสมาชิกสภาผู้แทนราษฎรจำแนกตามพรรคและภาค (ประเภทที่ 1)

## รายนามสมาชิกสภาผู้แทนราษฎร

### ประเภทที่ 1

มีรายนามดังนี้

#### พระนคร

#### ธนบุรี

#### ภาคกลาง

#### ภาคเหนือ

#### ภาคตะวันออกเฉียงเหนือ

#### ภาคใต้

#### ภาคตะวันออก

#### ภาคตะวันตก

### ประเภทที่ 2

## ผู้ดำรงตำแหน่ง
**ประธานสภาผู้แทนราษฎร** พลเอกพระประจนปัจจนึก

**รองประธานสภาผู้แทนราษฎร คนที่หนึ่ง**  น้อม อุปรมัย

**รองประธานสภาผู้แทนราษฎร  คนที่สอง**  ร้อยโทจงกล ไกรฤกษ์

## อ้างอิง

## แหล่งข้อมูลอื่น
* สภาผู้แทนราษฎรไทย ชุดที่ 8
* สมาชิกสภาผู้แทนราษฎร ชุดที่ 8 พ.ศ. 2500/1 เลือกตั้งทั่วไป ครั้งที่ 7
ปลาตะเพียนหยดน้ำ

**ปลาตะเพียนหยดน้ำ** (; ) เป็นปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

มีรูปร่างคล้ายกับปลาเสือสุมาตรา (*	Puntigrus tetrazona*) หรือปลาเสือข้างลาย (*P. partipentazona*) ซึ่งเดิมเคยอยู่ร่วมสกุลเดียวกัน แต่ปลาตะเพียนหยดน้ำมีรูปร่างที่ยาวกว่าอย่างเห็นได้ชัดเจน มีสีลำตัวน้ำตาลออกส้ม มีสีดำเป็นรูปหยดน้ำ 4-5 แถบ เป็นลักษณะเด่น มีขนาดความยาวเต็มที่ประมาณ 

มีพฤติกรรมการอยู่รวมกันเป็นฝูง เหมือนกับปลาชนิดอื่นในสกุลเดียวกัน โดยแพร่ขยายพันธุ์ด้วยการวางไข่ติดกับใบของไม้น้ำ ไข่ฟักเป็นตัวภายใน 24-36 ชั่วโมง พบเฉพาะในแหล่งน้ำที่มีสีชา ด้วยมีค่าความเป็นกรดเป็นด่าง(Ph) ของน้ำต่ำกว่า 7 เช่น น้ำในป่าพรุ บนเกาะบอร์เนียว

เป็นปลาที่นิยมเลี้ยงเป็นปลาสวยงาม โดยเฉพาะการเลี้ยงในตู้ไม้น้ำ รวมกับปลาชนิดอื่น ๆ จัดเป็นปลาที่เลี้ยงได้ง่ายมาก สามารถกินได้ทั้งอาหารสดและอาหารสำเร็จรูป  

## อ้างอิง

## แหล่งข้อมูลอื่น

*จาก Fishbase.org 

หมวดหมู่:วงศ์ปลาตะเพียน
หมวดหมู่:ปลาตู้
หมวดหมู่:สัตว์ที่พบบนเกาะบอร์เนียว
หมวดหมู่:ปลาป่าพรุ
ปลาเสือหกขีด

**ปลาเสือหกขีด** หรือ **ปลาเสือป่าพรุ** (; ) ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

มีลักษณะและรูปร่างคล้ายกับปลาเสือห้าขีด (*D. pentazona*) ที่อยู่ในสกุลเดียวกัน มีลักษณะโดยรวม คือ มีลำตัวแบนข้าง ส่วนหลังโค้ง หัวมีขนาดเล็ก ตาโต ปากมีขนาดเล็ก มีหนวดที่มุมปาก 1 คู่ จุดเริ่มต้นของครีบหลังอยู่กลางตัว และอยู่หลังครีบท้อง ครีบหางแฉกเว้าลึก สีพื้นของลำตัวเป็นสีขาวเงิน มีแถบสีดำบนลำตัว 6 แถบ โดยมีที่ลำตัว 5 แถบ และที่ส่วนหัวอีก 1 แถบ พาดผ่านตา เกล็ดบางเกล็ดมีสีขาวเงินสะท้อนแสง

มีขนาดโตเต็มที่ประมาณ 5.5 เซนติเมตร พบกระจายพันธุ์ในภาคใต้ของประเทศไทยในป่าพรุต่าง ๆ เช่น ป่าพรุโต๊ะแดง และพบเรื่อยไปจนถึงแหลมมลายู, เกาะสุมาตราและเกาะบอร์เนียว

มีพฤติกรรมอยู่รวมกันเป็นฝูง เป็นปลาที่นิยมเลี้ยงเป็นปลาสวยงาม โดยเป็นปลาที่เลี้ยงได้ง่ายมาก นิยมเลี้ยงรวมกันเป็นฝูงหรือรวมกับปลาขนาดใกล้เคียงกันในตู้ไม้น้ำ 

## อ้างอิง

## แหล่งข้อมูลอื่น
*''Puntius hexazona'' 

หมวดหมู่:วงศ์ปลาตะเพียน
หมวดหมู่:ปลาป่าพรุ
หมวดหมู่:ปลาตู้
ปลาคิลลี่ฟิช

**ปลาคิลลี่ฟิช** () เป็นชื่อสามัญของปลาน้ำจืดและน้ำกร่อยขนาดเล็กหลายชนิด ในอันดับ Cyprinodontiformes ซึ่งเป็นปลาที่ออกลูกเป็นตัว นับ 1,000 กว่าชนิด ในแทบทุกทวีปทั่วโลก แต่ปลาคิลลี่ฟิชจะเป็นปลาที่แพร่ขยายพันธุ์ด้วยการวางไข่

โดยปลาคิลลี่ฟิช มีลักษณะโดยทั่วไป จะเป็นปลาขนาดเล็กที่มีสีสันสวยงาม โดยเฉพาะในตัวผู้ ในหลากหลายพฤติกรรม ในบางชนิดจะหากินและดำรงชีวิตอยู่บนผิวน้ำ, บางชนิดหากินและดำรงชีวิตอยู่ระดับพื้นน้ำ และบางชนิดจะรวมตัวกันเป็นฝูง และบางชนิดจะว่ายน้ำอย่างกระจัดกระจาย

ปลาคิลลี่ฟิช เป็นปลาที่มักพบในแหล่งน้ำต่าง ๆ ตั้งแต่ ต้นน้ำตลอดจนไปถึง คลอง, บึง และแม่น้ำต่าง ๆ ทั้งที่เป็นแหล่งน้ำถาวรและแหล่งน้ำชั่วคราวที่เหือดแห้งหายไปได้ตามฤดูกาล แม้กระทั่งแอ่งน้ำในรอยเท้าสัตว์ ซึ่งคำว่า "คิลลี่" (Killi) มาจากภาษาดัตช์คำว่า "kilde" หมายถึง "แหล่งน้ำขนาดเล็ก" 

โดยมีลักษณะการวางไข่หลากหลายแตกต่างออกไป เช่น วางไข่ทิ้งไว้ในพื้นดินและมีวงจรชีวิตที่สั้น  หรือวางไข่ไว้กับใบของไม้น้ำ

สำหรับในประเทศไทย มีปลาเพียงชนิดเดียวที่เข้าข่ายปลาคิลลี่ฟิช คือ ปลาหัวตะกั่ว (*Aplocheilus panchax*) ซึ่งอยู่ในวงศ์ Aplocheilidae ที่พบได้ทุกแหล่งน้ำทั่วทุกภาค 

ปลาคิลลี่ฟิช เป็นปลาที่ได้รับความนิยมในการเลี้ยงเป็นปลาสวยงาม โดยมักจะนิยมเลี้ยงรวมเป็นฝูงหรือปะปนกับปลาชนิดอื่น ในตู้ไม้น้ำ และเลี้ยงเพื่อฟักลูกปลาให้ออกจากไข่ที่วางไว้ในดิน ซึ่งสามารถห่อส่งขายทางไปรษณีย์ได้ นับว่าเป็นความสนุกอย่างหนึ่งของผู้เลี้ยง  โดยสกุลที่นิยมเลี้ยงได้แก่ *[[Nothobranchius]]* ที่มีถิ่นกำเนิดอยู่ในทวีปแอฟริกา  และปลาหัวตะกั่วทองคำ (*Aplocheilus lineatus*) ที่มีถิ่นกำเนิดในประเทศอินเดีย เป็นต้น

## อ้างอิง

## แหล่งข้อมูลอื่น
*เว็บไซต์ผู้เลี้ยงปลาคิลลี่ฟิชในประเทศไทย 

หมวดหมู่:อันดับปลาหัวตะกั่ว
หมวดหมู่:ปลาตู้
หมวดหมู่:ปลาแบ่งตามชื่อสามัญ
ซีไลฟ์ลอนดอนอควาเรียม

thumb|250px|ด้านนอกพิพิธภัณฑ์
250px|thumb|ตู้จัดแสดงภายใน
**ซีไลฟ์ลอนดอนอควาเรียม** หรือ **ลอนดอนอควาเรียม** () เป็นพิพิธภัณฑ์สัตว์น้ำ ที่ตั้งอยู่ในกรุงลอนดอน ประเทศสหราชอาณาจักร เปิดให้บริการตั้งแต่เดือนมีนาคม ค.ศ. 1997

ซีไลฟ์ลอนดอนอควาเรี่ยม ตั้งอยู่ในอาคารชุดเคาน์ตีฮอลล์ ริมฝั่งแม่น้ำเทมส์ ใกล้กับลอนดอนอาย และหอนาฬิกาบิ๊กเบน สามารถเดินทางไปได้อย่างสะดวกโดยการใช้รถไฟใต้ดิน ขึ้นที่สถานีวอเตอร์ลู แล้วออกทางประตูด้านทิศตะวันออก เมื่อพบกับลอนดอนอายแล้วเลี้ยวซ้ายตามทางเดิน ซีไลฟ์ลอนดอนอควาเรี่ยม จะอยู่ทางด้านซ้ายมือ อัตราค่าเข้าชมคนละ 19 ปอนด์ (950 บาท) ปิดจำหน่ายบัตรเข้าชมในเวลา 17.00 น. วันหยุดสุดสัปดาห์ในเวลา 18.00 น.

ด้านในพิพิธภัณฑ์จะเป็นลิฟต์ลงไปยังชั้นล่าง โดยแบ่งเป็นส่วนจัดแสดงต่าง ๆ ได้แก่

*Atlantic Depths เป็นส่วนจัดแสดงพันธุ์ปลาและสัตว์น้ำที่พบในมหาสมุทรแอตแลนติก ได้แก่ ปลาเฮอร์ริ่งแอตแลนติก, ปลากระบอก, ดาวเปราะ, ปลาแพะ 
*Ray lagoon เป็นส่วนที่แสดงปลากระเบนชนิดต่าง ๆ ที่เชื่อง จนสามารถกินอาหารจากมือผู้เลี้ยงได้ และยังมีปลาชนิดอื่น ๆ เช่น ปลาฉลามขี้เซา, ปลาฉลามเสือดาว, ปลาโรนัน, ปลาตาเดียว
*Rock pools เป็นส่วนที่ผู้เข้าชม สามารถหยิบจับสิ่งต่าง ๆ ในตู้เลี้ยงได้ เช่น ปู, เปลือกไข่ของปลาฉลามและปลากระเบน
*The Deep เป็นส่วนที่อยู่ตรงกลางของอาคารพิพิธภัณฑ์ เป็นตู้เลี้ยงขนาดใหญ่ที่สุด ซึ่งจัดวางให้คล้ายกับกองหินในท้องทะเล โดยมีโครงกระดูกของปลาฉลามวาฬแสดงอยู่ด้วย ปลาและสัตว์น้ำที่โดดเด่นในส่วนนี้ ได้แก่ ปลาฉลามหัวค้อน, เต่าทะเล และปลากะพงลายห้าแถบ, ปลาขี้ตังเบ็ด และมีอุโมงค์กระจกใต้น้ำ ซึ่งเต็มไปด้วยปลาสวยงามขนาดเล็กต่าง ๆ เช่น ปลาปักเป้าหน้าหมา, ปลาผีเสื้อ, ปลาโนรี
*Pacific Shipwreck เป็นส่วนที่มีตู้ขนาดใหญ่เป็นที่ 2 ของที่นี่ ซึ่งมีปลาฉลามขนาดใหญ่ และปลาโรนัน รวมถึงปลากะมง เป็นจุดที่เสมือนเป็นไฮไลต์ของที่นี่
*Nemo's Coral Caves เป็นส่วนแสดงถึงความสัมพันธ์กันของระบบชีวภาพในแนวปะการังทั้ง ดอกไม้ทะเลและปลาการ์ตูนชนิดต่าง ๆ ตลอดจนปลาในแนวปะการังชนิดอื่น ๆ เช่น ปลาไหลมอเรย์, ปลาสิงโต และปลางัว
*ส่วนจัดแสดงปลาน้ำจืดและความหลากหลายในป่าดิบชื้นแอมะซอน เป็นส่วนจัดแสดงปลาน้ำจืดและสัตว์ตลอดจนพันธุ์พืชที่พบในป่าแอมะซอนและป่าในเขตร้อน เช่น ปลาปิรันยา, เต่าญี่ปุ่น, ปลาก้างพระร่วง, ปลาเรดเทลแคทฟิช และกบลูกศรพิษ
*Thames Walk เป็นส่วนจัดแสดงพันธุ์ปลาที่พบในแม่น้ำเทมส์ 

ซึ่งในแต่ละส่วน สามารถเดินเวียนถึงกันได้ เนื่องจากถูกออกแบบมาในลักษณะของบันไดเวียน โดยเชื่อมด้วยอุโมงค์กระจก

## อ้างอิง

## แหล่งข้อมูลอื่น
*เว็บไซต์อย่างเป็นทางการ 
*
หมวดหมู่:สิ่งก่อสร้างในลอนดอน
หมวดหมู่:พิพิธภัณฑ์สัตว์น้ำในประเทศอังกฤษ
เจ้ายอดศึก

พลเอก **เจ้ายอดศึก** (, , *ยอดซึก*) เป็นผู้นำกองทัพรัฐฉานใต้คนปัจจุบัน ดำรงตำแหน่ง ประธานสภาเพื่อการกอบกู้รัฐฉาน (R.C.S.S.) เป็นหัวหน้ากองกำลังกู้ชาติไทใหญ่ 

พลเอก เจ้ายอดศึก เกิดเมื่อ พ.ศ. 2502 ที่จังหวัดดอยแหลม เขตรัฐฉานภาคใต้ เข้าร่วมกับกองกำลังปฏิวัติแห่งชาติรัฐฉาน (Shan United Revolution Army : SURA) ตั้งแต่อายุ 17 ปี เมื่อกองกำลัง SSA ได้รวมตัวกับกองกำลัง SURA เมื่อ พ.ศ. 2533 ก็ได้เป็นผู้นำทหารในเขตเมืองทาและเมืองจ้อด ต่อมาเมื่อขุนส่าตกลงเจรจาต่อทางการพม่า และส่งมอบอาวุธของกองทัพเมิงไตให้กับพม่าในเดือนมกราคม พ.ศ. 2539 เจ้ายอดศึกจึงได้ขึ้นเป็นผู้นำกองกำลังไทใหญ่ต่อต้านกองทัพพม่า จนกระทั่งเขาลาออกในวันที่ 3 กุมภาพันธ์ พ.ศ. 2557

**การศึกษา**
ปริญญาโทรัฐประศาสนศาสตรมหาบัณฑิต สาขาวิชาการเมืองการปกครอง คณะรัฐศาสตร์ มหาวิทยาลัยปทุมธานี

## อ้างอิง

หมวดหมู่:ชาวพม่าเชื้อสายไทใหญ่
หมวดหมู่:ไทใหญ่
หมวดหมู่:บุคคลจากรัฐฉาน
หมวดหมู่:บุคคลจากมหาวิทยาลัยปทุมธานี
ปลาไหลริบบิ้น

**ปลาไหลริบบิ้น** (; ) เป็นปลาทะเลชนิดหนึ่ง อยู่ในวงศ์ปลาไหลมอเรย์ (Muraenidae) และจัดเป็นปลาเพียงชนิดเดียวเท่านั้นที่อยู่ในสกุล *Rhinomuraena*

จัดเป็นปลาไหลมอเรย์ขนาดเล็ก มีสีสันสดใส  และสามารถเปลี่ยนเพศได้ตามวัย  นั้นคือเมื่อยังเล็ก ลำตัวเป็นสีดำ โดยที่ไม่สามารถรู้ได้ว่าเป็นตัวผู้หรือตัวเมีย  แต่เมื่อโตขึ้นลำตัวเป็นสีน้ำเงินและเป็นตัวผู้และเมื่อมีอายุมากขึ้นอีกลำตัวเป็นสีเหลืองและกลายเป็นตัวเมีย

กินสัตว์น้ำขนาดเล็กเป็นอาหาร โดยปลาไหลจะยืดตัวออกจากรูเพื่อหาอาหาร โดยปกติจะซ่อนตัวอยู่ในรูตามพื้นทะเล ซึ่งเป็นทราย

มีขนาดความยาวเต็มที่ประมาณ 1 เมตร เป็นปลาที่พบได้น้อย กระจายพันธุ์อยู่ในมหาสมุทรอินเดียและแปซิฟิก ในน่านน้ำไทยก็พบได้น้อย โดยพบได้ทั้งทางฝั่งทะเลอันดามันและอ่าวไทย เช่น   เกาะเต่า, หมู่เกาะสิมิลัน เป็นต้น

เป็นปลาที่สร้างสีสันให้แก่การดำน้ำ และมีบางส่วนที่ถูกจับไปขายเป็นปลาสวยงาม

## อ้างอิง

## แหล่งข้อมูลอื่น
*รูปและข้อมูลจาก Fishbase.org 

หมวดหมู่:วงศ์ปลาไหลมอเรย์
หมวดหมู่:ปลาน้ำเค็ม
หมวดหมู่:ปลาตู้
พอลิเอทิลีนเทเรฟทาเลต

**พอลิเอทิลีนเทเรฟทาเลต** () หรือที่เรียกกันโดยย่อว่า “เพท” (PET) เป็นพลาสติกเทอร์โมพลาสติก (หลอมที่อุณหภูมิสูงและแข็งตัวเมื่อเย็น)
ที่ผลิตขึ้นได้จากปฏิกิริยาเคมีระหว่างเอทิลีนไกลคอลกับไดเมทิลเทเรฟทาเลต หรือระหว่างเอทิลีนไกลคอลกับกรดเทเรฟทาลิก แต่ในปัจจุบันนิยมใช้ไดเมทิลเทเรฟทาเลต
ในการทดลองกับสัตว์พบว่าเป็นสารก่อมะเร็ง ก่อการกลายพันธุ์ และเป็นพิษต่อระบบสืบพันธุ์ นอกจากนี้ ยังมีการใช้ สารเร่งปฏิกิริยาเคมีเช่น แอนติโมนีไตรออกไซด์ หรือแอนติโมนีไตรแอซีเตต

พลาสติกเพทนี้แบ่งเป็น 2 กลุ่ม คือกลุ่มที่มีเนื้อใส (A-PET) และกลุ่มที่เป็นผลึกสีขาว (C-PET) เพทมีคุณสมบัติที่สามารถทำเป็นพลาสติกที่มีลักษณะกึ่งแข็งไปจนถึงเป็นของแข็งได้โดยการปรับความหนา และมีน้ำหนักเบา กันก๊าซและแอลกอฮอล์ได้ดี

## อ้างอิง

## แหล่งข้อมูลอื่น

หมวดหมู่:พอลิเมอร์
หมวดหมู่:สารเคมีในบ้าน
หมวดหมู่:พลาสติก
ปลาตะเพียนลาย

**ปลาตะเพียนลาย** หรือ **ปลาตะเพียนม้าลาย** (; ) เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae)

มีรูปร่างเรียวยาว มีลายสีดำทั้งหมด 4 แถบ ยาวตามแนวนอนตามลำตัว ลายแต่ละเส้นขนานกัน ลำตัวสีเหลืองจาง ๆ เกล็ดเป็นเงามันสะท้อนแสงแวววาว เม่อยังเป็นลูกปลาวัยอ่อน ลายตามลำตัวจะเป็นแนวขวาง และค่อย ๆ กลายเป็นแนวนอนเมื่อปลาโตขึ้น

ปลาตะเพียนลาย มีลักษณะคล้ายกับปลาตะเพียนลายมาเลย์  (*Striuntius lineatus*) แต่มีความแตกต่างกันคือ ปลาตะเพียนลายจะมีหนวดที่มุมปาก 2 คู่ ขณะที่ปลาตะเพียนลายมาเลย์ไม่มี มีขนาดความยาวเต็มที่ประมาณ 12.5 เซนติเมตร

พบกระจายพันธุ์ในป่าพรุตั้งแต่ภาคใต้ของไทย และแหลมมลายู จนถึงเกาะบอร์เนียวและเกาะสุมาตรา ในอินโดนีเซีย

นิยมเลี้ยงเป็นปลาสวยงาม เช่นเดียวกับปลาชนิดอื่น ๆ ในสกุลและวงศ์เดียวกันหรือใกล้เคียงกัน 

## อ้างอิง

## แหล่งข้อมูลอื่น
*''Puntius johorensis'' 

หมวดหมู่:วงศ์ปลาตะเพียน
หมวดหมู่:ปลาป่าพรุ
หมวดหมู่:ปลาตู้
เดอะชาร์ด

**เดอะชาร์ด** () หรือมีชื่อก่อนหน้านี้ว่า *Shard London Bridge*, *London Bridge Tower* และ *Shard of Glass* เป็นตึกระฟ้าที่สูงที่สุดในทวีปยุโรป ตั้งอยู่ที่กรุงลอนดอน สหราชอาณาจักร มีความสูงเหนือพื้นดิน 309.6 เมตร จำนวนชั้นทั้งหมด 72 ชั้น เดอะชาร์ดเป็นตึกระฟ้าที่สูงที่สุดในทวีปยุโรปตั้งแต่เดือนกรกฎาคม พ.ศ. 2555 และเป็นสิ่งก่อสร้างที่สูงเป็นอันดับสองของสหราชอาณาจักร รองจากหอโทรคมนาคมเอ็มเลย์มัวร์ที่มีความสูง 330 เมตร พื้นที่ของเดอะชาร์ดเดิมเป็นที่ตั้งของอาคารซัทเธิร์ค (Southwark Towers) ที่มีความสูง 24 ชั้น ก่อสร้างตั้งแต่ปี ค.ศ. 1975 ก่อนจะถูกรื้อถอนเมื่อปี ค.ศ. 2008 เพื่อสร้างเดอะชาร์ดขึ้นแทน

ตึกระฟ้าแห่งนี้มีความสูง 72 ชั้น โดยชั้นที่ 72 ทำเป็นระเบียงตากอากาศใช้สำหรับชมทัศนียภาพของกรุงลอนดอน ที่ความสูง 245 เมตร ซึ่งเป็นบริเวณชมทิวทัศน์ที่อยู่สูงที่สุดของสหราชอาณาจักร เดอะชาร์ดถูกออกแบบให้มีรูปทรงเป็นทรงพีระมิดไม่สม่ำเสมอ (irregular pyramidal) ที่ติดกระจกทั้งหลัง

เดอะชาร์ดเริ่มเปิดตัวเมื่อวันที่ 5 กรกฎาคม พ.ศ. 2555 และมีกำหนดการเปิดอย่างเป็นทางการในเดือนกุมภาพันธ์ พ.ศ. 2556

## ประวัติ
ตึกระฟ้าแห่งนี้ออกแบบในปี พ.ศ. 2543 (ค.ศ. 2000) โดยเรนโซ เปียโน สถาปนิกชาวอิตาลี ที่รู้จักกันในฐานะเป็นผู้ออกแบบปองปิดูเซ็นเตอร์ในปารีส ร่วมกับริชาร์ด โรเจอร์ส สถาปนิกชาวอังกฤษ เบื้องหลังคือ ในปีนั้น เออร์ไวน์ เซลลาร์ ผู้ประกอบการที่มีฐานอยู่ในลอนดอน ตัดสินใจรื้อถอนอาคารสำนักงานซัทเธิร์กเพื่อพัฒนาพื้นที่ใหม่ อาคารแห่งนี้สร้างเมื่อคริสต์ทศวรรษที่ 1970 และตั้งอยู่ถัดจากสถานีรถไฟลอนดอนบริดจ์ ต่อมาเขาได้ไปกรุงเบอร์ลินเพื่อร่วมรับประทานอาหารกลางวันกับเรนโซ เปียโน พร้อมกับปรึกษาหารือในเรื่องการพัฒนาพื้นที่ เซลลาร์อ้างว่า ระหว่างรับประทานอาหาร เรนโซ เปียโนได้กล่าวตำหนิดูถูกในเรื่องอาคารสูงทั้งหลาย จากนั้นเขาก็วาดแบบร่างประติมากรรมรูปร่างคล้ายภูเขาน้ำแข็งยอดแหลม โผล่พ้นแม่น้ำเทมส์ลงบนรายการอาหาร และบอกอีกว่า เขาได้รับแรงบันดาลใจจากเส้นทางรถไฟใกล้กับงานก่อสร้าง รวมไปถึง *ยอดแหลมแห่งลอนดอน* ที่พรรณนาโดยกานาเลตโต จิตรกรชาวเวนิสสมัยคริสต์ศตวรรษที่ 18 และจากเสากระโดงเรือสำเภาอีกด้วย

เดือนกรกฎาคม พ.ศ. 2545 (ค.ศ. 2002) จอห์น เพรสคอตต์ รองนายกรัฐมนตรีแห่งสหราชอาณาจักรสั่งการให้ตรวจสอบแผนงานก่อสร้างอาคารเดอะชาร์ด หลังถูกคัดค้านโดยเจ้าหน้าที่ท้องถิ่นและฝ่ายอนุรักษ์ เป็นต้นว่ามูลนิธิรอยัลพาร์ค และองค์การอนุรักษ์แห่งอังกฤษ การตรวจสอบดำเนินไปในเดือนเมษายนและพฤษภาคมปี พ.ศ. 2546 (ค.ศ. 2003) หลังจากนั้นในวันที่ 19 พฤศจิกายน ปีเดียวกัน สำนักรองนายกรัฐมนตรีจึงออกคำสั่งอนุญาตให้ดำเนินโครงการก่อสร้างเดอะชาร์ดต่อไปได้

## อ้างอิง

## แหล่งข้อมูลอื่น
* 
* 
* London Bridge Quarter website

หมวดหมู่:ตึกระฟ้าในลอนดอน
หมวดหมู่:สิ่งก่อสร้างตั้งแต่ พ.ศ. 2555
หมวดหมู่:โรงแรมระฟ้าในสหราชอาณาจักร
พระวงศ์เธอ พระองค์เจ้ายี่เข่ง

**พระวงศ์เธอ พระองค์เจ้ายี่เข่ง** มีพระยศเมื่อแรกประสูติว่า **หม่อมเจ้ายี่เข่ง**  เป็นพระธิดาเพียงองค์เดียวในพระเจ้าราชวรวงศ์เธอ พระองค์เจ้าเพชรหึง ซึ่งเป็นพระราชโอรสในสมเด็จพระบวรราชเจ้ามหาสุรสิงหนาท กับเจ้าจอมมารดาชู

## พระประวัติ
พระองค์ทรงรับราชการฝ่ายในภายในพระบรมมหาราชวัง เริ่มแต่เป็นพนักงานนมัสการมาแต่รัชสมัยพระบาทสมเด็จพระจอมเกล้าเจ้าอยู่หัว จนถึงรัชสมัยพระบาทสมเด็จพระจุลจอมเกล้าเจ้าอยู่หัว ทรงเป็นทั้งพนักงานนมัสการ และโปรดเกล้าฯ ให้รับราชการเป็นผู้ถือรับสั่งเข้านอกออกใน ต่อมาโปรดเกล้าฯ ให้เป็นพนักงานในการพระโอสถและการอื่น ๆ อันเป็นการที่จะรักษาพยาบาลให้ทรงสบาย ต่อมาเมื่อพระชนมายุสูง ทรงทำหน้าที่คล้าย ๆ แม่บ้าน ตลอดจนเป็นผู้รับพระบรมราชโองการออกไปแจ้งยังเจ้านายหรือข้าราชการฝ่ายหน้า

ว่ากันว่าพระองค์เป็นคนที่ดุและเข้มงวด แต่เมื่อทรงพระชราแล้ว มักจะทรงเป็นที่แอบขบขัน แอบล้อกันในหมู่เจ้านายแม้แต่พระองค์พระเจ้าแผ่นดินเอง ดังเรื่องเมื่อทรงเป็นพนักงานพระโอสถทรงมีหน้าที่ถวายพระโอสถแด่พระบาทสมเด็จพระจุลจอมเกล้าเจ้าอยู่หัว แต่ด้วยพระบาทสมเด็จพระเจ้าอยู่หัวเสวยพระโอสถยากก็ทรงรีรออยู่ พระองค์เจ้ายี่เข่งก็ทรงคว้าไม้บรรทัดบนโต๊ะทรงพระอักษร ทรงขู่ว่าจะลงพระอาญาหากไม่รีบเสวยพระโอสถเสียโดยเร็ว เรื่องนี้ได้กลายเป็นที่ทรงขบขันพระราชหฤทัยในพระบาทสมเด็จพระพุทธเจ้าหลวงมาก ทรงเล่าพระราชทานข้างในว่า *"ฉันไม่กินยา เจ้าเข่งแกจะตีฉัน"* 

พระวงศ์เธอ พระองค์เจ้ายี่เข่ง มีพระสวามีคือหม่อมเจ้าชายจักรจั่น ปาลกะวงศ์ พระโอรสในกรมหมื่นนราเทเวศร์ มีพระธิดาคือ หม่อมราชวงศ์หญิงปลีก ปาลกะวงศ์ ซึ่งทำราชการในพระบรมมหาราชวัง

ต่อมาพระบาทสมเด็จพระจุลจอมเกล้าเจ้าอยู่หัวได้ทรงตั้ง **หม่อมเจ้ายี่เข่ง** เป็น **พระวงษ์เธอ พระองคเจ้ายี่เข่ง** ทรงศักดินา 2,000 ในวันศุกร์ เดือน 12 แรม 4 ค่ำ ปีกุน นพศก จ.ศ. 1249 ตรงกับวันที่ 4 พฤศจิกายน พ.ศ. 2430 พร้อมพระราชทานเครื่องยศ อันประกอบด้วย หีบหมากทองคำลงยาราชาวดี กาน้ำทองคำรูปทรงกระบอก เป็นเครื่องประกอบเกียรติยศ 

พระวงศ์เธอ พระองค์เจ้ายี่เข่ง สิ้นพระชนม์เมื่อวันจันทร์ เดือน 3 ขึ้น 14 ค่ำ ปีวอก อัฐศก จ.ศ. 1258 ตรงกับวันที่ 15 กุมภาพันธ์ พ.ศ. 2439 พระราชทานเพลิงพระศพ ณ พระเมรุวัดสระเกศ วันที่ 24 เมษายน พ.ศ. 2441

## พระเกียรติยศ
### พระอิสริยยศ
* หม่อมเจ้ายี่เข่ง (ไม่ปรากฏ — 3 พฤศจิกายน พ.ศ. 2430)
* พระวงศ์เธอ พระองค์เจ้าเจ้ายี่เข่ง (4 พฤศจิกายน พ.ศ. 2430 — 15 กุมภาพันธ์ พ.ศ. 2439)

### เครื่องราชอิสริยาภรณ์

## พงศาวลี



## อ้างอิง

หมวดหมู่:พระวงศ์เธอ
หมวดหมู่:พระองค์เจ้าหญิง
หมวดหมู่:พระองค์เจ้าตั้ง
หมวดหมู่:ราชสกุลปาลกะวงศ์
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)
พีต เบินส์

**ปีเตอร์ โจสเซปพี "พีต" เบินส์**  (; 5 สิงหาคม ค.ศ. 1959 – 23 ตุลาคม ค.ศ. 2016) หรือ **พีต เบินส์** เป็นนักร้อง นักแต่งเพลง นักเขียนและพิธีกรโทรทัศน์ชาวอังกฤษ เป็นผู้ก่อตั้งวงเดทออร์อะไลฟ์ ซึ่งเขาเป็นนักร้องและนักแต่งเพลงของวง และเป็นที่รู้จักมากขึ้นกับความสำเร็จของซิงเกิลในปี 1985 ยูสปินมีราวด์ (ไลก์อะเรเคิด) หลังจากที่เขาได้ขึ้นเป็นสถานะคนดังในสื่ออังกฤษต่อกับการปรากฏตัวของเขาใน เซเลบริตีบิ๊กบราเธอร์ (2006) และรายการโทรทัศน์ของเขา Pete's PA

พีต เบินส์เสียชีวิตจากภาวะหัวใจหยุดเต้นเฉียบพลัน เมื่อวันที่ 23 ตุลาคม ค.ศ. 2016

## อ้างอิง

หมวดหมู่:นักร้องอังกฤษที่มีความหลากหลายทางเพศ
หมวดหมู่:นักดนตรีชาวอังกฤษที่มีความหลากหลายทางเพศ
หมวดหมู่:ชาวอังกฤษเชื้อสายยิว
หมวดหมู่:ชาวอังกฤษเชื้อสายเยอรมัน
หมวดหมู่:เสียชีวิตจากโรคระบบหัวใจหลอดเลือด
หมวดหมู่:ผู้สวมผ้าปิดตา
เดทออร์อะไลฟ์ (วงดนตรี)

**เดทออร์อะไลฟ์** () เป็นวง นิวเวฟ จากลิเวอร์พูล อังกฤษ วงได้ประสบความสำเร็จในช่วงปี 1980 และสองซิงเกิลฮิตในอเมริกัน และ ขึ้นอันดับเจ็ดในท็อป 40  ยูเคซิงเกิลและติดสาม ยูเคท็อป 30 ในอัลบั้มแห่งสหราชอาณาจักร พวกเขาเป็นวงแรกที่จะมีจำนวนหนึ่งเดียวที่อยู่ภายใต้ทีมผู้ผลิตที่ประสบความสำเร็จจากวงสตอกไอท์เคนวอเตอร์แมน (Stock Aitken Waterman) เดทออร์อะไลฟ์ ซึ่งมีหลากหลายสมาชิกรวมทั้ง พีต เบินส์ (ร้องนำ) เวย์น ฮัซเซย์ (กีตาร์ และนักแต่งเพลง) ไมค์ เพอร์ซี (เบสกีตาร์) สตีฟ คอย์ (มือกลอง) ทิโมธี เลเวอร์ (เครื่องดนตรีหลากหลาย) และ เจสัน อัลเบอเรย์ (มือคีย์บอร์ด) ได้ออกจำหน่ายสิบเอ็ดอัลบั้มและกลายเป็นที่นิยมใน ประเทศญี่ปุ่น

ซิงเกิลที่สองของวงได้ขึ้นอันดับ 20 ในบิลบอร์ดฮอต 100 ในสหรัฐอเมริกาได้แก่ "You Spin Me Round (Like a Record)"  ติดอันดับที่ 11 ในปี 1985 และ "Brand New Lover" ติดอันดับที่ 15 ในปี 1986 "You Spin Me Round (Like a Record)" ได้ขึ้นชาร์ตในปี 1985 ในสหราชอาณาจักร แล้วขึ้นอีกครั้งในปี 2003 และ 2006

## อ้างอิง

หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2523
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
เดทออร์อะไลฟ์

** เดทออร์อะไลฟ์** อาจหมายถึง

* เดทออร์อะไลฟ์ (ภาพยนตร์), ภาพยนตร์ในปี 1985
* Rupan Sansei: Dead or Alive ภาพยนตร์อะนิเมะในปี 1996
*  (DOA: Dead or Alive; เปรี้ยว เปรียว ดุ) ภาพยนตร์ในปี 2006 ที่มาจากซีรีส์เกม เดธ ออร์ อะไลฟ์
* เดทออร์อะไลฟ์ (วงดนตรี) วงดนตรีจากอังกฤษ
* เดธ ออร์ อะไลฟ์ (เกมชุด) ชุดวิดีโอเกมที่เกี่ยวกับการต่อสู้
** เดธ ออร์ อะไลฟ์ (วิดีโอเกม) เกมแรกในซีรีส์เปิดตัวในปี 1996
เกาะฆอร์ก

**เกาะฆอร์ก** () เป็นเกาะในประเทศอิหร่าน ตั้งอยู่ทางตะวันออกเฉียงเหนือของอ่าวเปอร์เซีย อยู่ห่างจากชายฝั่งของอิหร่าน 25 กิโลเมตร (16 ไมล์) และอยู่ห่างจากช่องแคบฮอร์มุซไปทางทิศตะวันตกเฉียงเหนือ 483 กิโลเมตร (300 ไมล์) เป็นที่ตั้งของสถานีส่งออกน้ำมันที่สำคัญ เป็นที่มั่นสุดท้ายของฮอลันดาในอ่าวเปอร์เซีย จนชาวเปอร์เซียบุกเข้าทำลายสถานีการค้าในปี ค.ศ. 1766

หมวดหมู่:เกาะในประเทศอิหร่าน
ปลาสร้อยนกเขา

**ปลาสร้อยนกเขา** (; ) เป็นปลาน้ำจืดชนิดหนึ่งในวงศ์ปลาตะเพียน (Cyprinidae)

มีลำตัวค่อนข้างแบน ปากเล็ก มีหนวด 2 คู่คือที่บริเวณ ขากรรไกรบน และใต้คางอย่างละ 1 คู่ บริเวณท้องมีสีเขียวสด ด้านล่างสีขาวนวล ใต้ท้องสีขาว มีจุดสีดำบนเกล็ดติดต่อกันจนดูเป็นลายสีดำ 6-8 ลายด้านข้างลำตัว ครีบท้อง ครีบก้น และครีบท้องเป็นสีแดง ครีบอกมีลายเป็นสีเขียวอ่อน ที่โคนครีบหางมีจุดสีดำขนาดใหญ่เห็นได้ชัดเจน จัดเป็นปลาที่มีความสวยงามชนิดหนึ่ง

มีความยาวเต็มที่ประมาณ 30 เซนติเมตร เป็นปลาที่อาศัยอยู่รวมตัวกันเป็นฝูงในแหล่งน้ำทุกภาคของประเทศไทยและยังพบได้ในหลายประเทศในภูมิภาคอินโดจีนอีกด้วย และพบไปจนถึงแหลมมลายูและเกาะต่าง ๆ ในประเทศอินโดนีเซีย กินอาหารจำพวกสาหร่ายและตะไคร่น้ำใต้พื้นน้ำ  จัดเป็นปลาที่หาได้ง่าย และนิยมจับมาบริโภคกัน โดยมักจะจับได้ทีละครั้งละมาก ๆ

นอกจากนี้แล้วยังนิยมเลี้ยงเป็นปลาสวยงามอีก โดยยังมีชื่อเรียกอื่น ๆ อีก เช่น "ขี้ขม", "ซ่า", "นกเขา" หรือ "ขาวอีไท" หรือ"ขาวอีตู้" ในภาษาอีสาน เป็นต้น 

## อ้างอิง

## แหล่งข้อมูลอื่น
* Hard-lipped Barb  

หมวดหมู่:ปลาซ่า
หมวดหมู่:สกุลปลาสร้อยนกเขาน้ำจืด
หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาเศรษฐกิจ
หมวดหมู่:ปลาตู้
ปลาคิลลี่ฟิชราโชวี่อาย

**ปลาคิลลี่ฟิชราโชวี่อาย** (; ) เป็นปลาน้ำจืดขนาดเล็กชนิดหนึ่ง จำพวกปลาคิลลี่ฟิช ในวงศ์ปลาหัวตะกั่ว (Aplocheilidae)

จัดเป็นปลาขนาดเล็ก ตัวผู้ขนาดโตเต็มที่ประมาณ 5 เซนติเมตร ตัวเมียขนาด 4 เซนติเมตร เป็นปลาที่มีสีสันสวยงามมาก โดยมีลำตัวสีส้มแดง เกล็ดมีสีฟ้าสะท้อนแสง ครีบหางเป็นสีส้ม ขอบหางสีดำ

กระจายพันธุ์ในทวีปแอฟริกาตะวันออกจนถึงแอฟริกาใต้ เช่น อุทยานแห่งชาติครูเกอร์ในแอฟริกาใต้ โดยมักพบในแหล่งน้ำตื้น ๆ ที่จะแห้งเหือดลงในฤดูร้อน แพร่กระจายพันธุ์โดยการวางไข่ฝังไว้ในพื้นดิน ในขณะที่ปลาตัวพ่อและแม่จะตายไป จึงเป็นปลาที่มีวงจรชีวิตสั้น ซึ่งไข่สามารถที่จะผ่านพ้นช่วงน้ำแห้งไปได้จนกระทั่งฝนตกลงมาใหม่ ทำให้แหล่งน้ำเต็มอีกครั้ง ลูกปลาจึงฟักเป็นตัว โดยไข่สามารถเก็บไว้ได้นานถึง 1-8 เดือน

เป็นปลาที่มีความสวยงามมากชนิดหนึ่ง จึงนิยมที่จะเลี้ยงเป็นปลาสวยงาม โดยเฉพาะในตู้ไม้น้ำ ซึ่งสามารถเก็บไข่ปลาในลักษณะแห้งซื้อขายส่งต่อเพื่อที่จะนำมาฟักต่อกันเองได้  

## อ้างอิง

## แหล่งข้อมูลอื่น

*รูปและข้อมูลเพิ่มเติม  

หมวดหมู่:วงศ์ปลาหัวตะกั่ว
หมวดหมู่:ปลาตู้
หมวดหมู่:ปลาแอฟริกา
ราชนาวี

**กองทัพเรือสหราชอาณาจักร** หรือ **ราชนาวี** ( อักษรย่อ: RN) เป็นเหล่าทัพของทหารเรือของสหราชอาณาจักรซึ่งเป็นเหล่าทัพหลักของกองทัพสหราชอาณาจักร ซึ่งมีต้นกำเนิดมาตั้งแต่ศตวรรษที่ 16 เหล่าทัพนี้เป็นเหล่าทัพที่เก่าแก่ที่สุด โดยตั้งแต่ปลายศตวรรษที่ 17 ถึงปลายศตวรรษที่ 19 ราชนาวีสหราชอาณาจักรจัดเป็นทัพเรือที่ทรงแสนยานุภาพที่สุดในโลก

## ผู้บังคับบัญชา
ผู้บังคับบัญชาสูงสุดของราชนาวีคือตำแหน่งจอมทัพเรือ (Lord High Admiral) ซึ่งปัจจุบันคือสมเด็จพระเจ้าชาลส์ที่ 3 ส่วนตำแหน่งนายทหารสูงสุดของกองทัพเรือตามลำดับ ได้แก่ :
* สมุหราชนาวีและเสนาธิการทหารเรือ (First Sea Lord)
* รองสมุหราชนาวีและรองเสนาธิการทหารเรือ (Second Sea Lord)
* ผู้บัญชาการกองเรือยุทธการ (Fleet Commander)

## แหล่งข้อมูลอื่น

* Official Website of the Royal Navy
* 3-Decks Naval History Website
* Sea Your History Website from the Royal Naval Museum&nbsp;— Discover detailed information about the Royal Navy in the 20th century.
* Royal Marines Museum 
* List of sunken ships of the Royal Navy on the wrecksite
* Navy News – Royal Navy Newspaper
* Royal Navy Community Friends 


สหราชอาณาจักร
หมวดหมู่:กองทัพสหราชอาณาจักร
อาดดิสอาบาบา

**อาดดิสอาบาบา** (; ) เป็นเมืองหลวงและเมืองที่ใหญ่ที่สุดของประเทศเอธิโอเปีย มีประชากร 3,384,569 คน จากการสำรวจในปี ค.ศ. 2007 เป็นที่ตั้งของสำนักงานใหญ่องค์การเอกภาพแอฟริกาและสหภาพแอฟริกา รวมถึงองค์กรระหว่างประเทศอื่น ๆ โดยเป็นเมืองที่มีประชากรจากหลากหลายภูมิภาคของเอธิโอเปียอาศัยอยู่

## อ้างอิง


หมวดหมู่:เมืองหลวงในทวีปแอฟริกา
หมวดหมู่:เมืองในประเทศเอธิโอเปีย
บังกี

**บังกี** (, ; ซังโก: ) เป็นเมืองหลวงและเมืองใหญ่ที่สุดของสาธารณรัฐแอฟริกากลาง ตั้งอยู่บนฝั่งแม่น้ำอูบ็องกี () ชื่อแม่น้ำมาจากคำในภาษาบังกีที่แปลว่า "แก่ง" ใกล้ตัวนคร

## ภูมิอากาศ

## ประชากร
หลังสาธารณรัฐแอฟริกากลางได้รับเอกราชใน ค.ศ. 1960 จึงเริ่มทำการพัฒนาขึ้น และบังกีก็ได้รับการขยายเขตเมือง โดยมีหลักฐานการเติบโตของประชากรจาก 279,800 คนใน ค.ศ. 1975 ไปเป็น 427,435 คนใน ค.ศ. 1988 524,000 ใน ค.ศ. 1994 และ 652,000 คนใน ค.ศ. 2001.

## อ้างอิง

## บรรณานุกรม
* 

## อ่านเพิ่ม
*
*
* 

## แหล่งข้อมูลอื่น

*

หมวดหมู่:เมืองหลวงในทวีปแอฟริกา
หมวดหมู่:สาธารณรัฐแอฟริกากลาง
ปลากดหัวกบ

**ปลากดหัวกบ** หรือ **ปลาอุกหน้ากบ** หรือ **ปลากดยิ้ม** (; ) เป็นปลาเพียงชนิดเดียวในสกุล  *Batrachocephalus* ในวงศ์ Ariidae ปลาชนิดนี้พบได้ในอ่าวเบงกอล และบางบริเวณของมหาสมุทรแปซิฟิกฝั่งตะวันตก ตามแนวชายฝั่ง และปากแม่น้ำ พบใน ปากีสถาน, อินเดีย, ศรีลังกา, บังกลาเทศ, พม่า, มาเลเซีย, ไทย และ อินโดนีเซีย ในประเทศไทยเป็นปลาหายาก เคยพบที่นนทบุรี, กระบี่, สงขลาและจันทบุรี

ปลาชนิดนี้ยาวถึง 25.0&nbsp;เซนติเมตร (9.8&nbsp;นิ้ว)  ตัวขาว หัวโตกว้างแล้วแบนลง ปากสั้น ทู่ ตาไม่มีหนังหุ้ม ขากรรไกรล่างยื่นล้ำขากรรไกรบน รูจมูกสองคู่อยู่ติดกัน ใกล้กับตา ลำตัวด้านหลังสีน้ำตาลและน้ำเงิน ครีบสีเหลืองมีจุดดำประ ปลากดหัวกบกินสัตว์ไม่มีกระดูกสันหลังและปลาขนาดเล็กเป็นอาหาร จัดเป็นปลาที่มีคุณค่าทางเศรษฐกิจ  

## อ้างอิง


กดหัวกบ
หมวดหมู่:วงศ์ปลากดทะเล
บราซาวีล

**บราซาวีล** () เป็นเมืองหลวงและเมืองที่ใหญ่ที่สุดของสาธารณรัฐคองโก ตั้งอยู่ริมฝั่งแม่น้ำคองโก เชื่อมต่อกับชายฝั่งมหาสมุทรแอตแลนติก จากการสำรวจประชากรในปี ค.ศ. 2001 มีประชากร 1,018,541 คน และราว 1.5 ล้านคนหากรวมกับเขตชานเมือง ตั้งอยู่ฝั่งตรงข้ามของกรุงกินชาซา เมืองหลวงของสาธารณรัฐประชาธิปไตยคองโก กรุงบราซาวีลมีประชากรอาศัยอยู่ราว 1 ใน 3 ของประชากรประเทศ ยังเป็นเมืองศูนย์กลางการบริหารและเศรษฐกิจของประเทศ

เมืองนี้ก่อตั้งโดยนักสำรวจชาวฝรั่งเศสชื่อ ปีแยร์ บราซา เมื่อ ค.ศ. 1883 และเป็นฐานที่มั่นของฝรั่งเศสในการยึดครองพื้นที่อันกว้างขวางไปทางตะวันออกเฉียงเหนือ ซึ่งเคยเป็นดินแดนที่เรียกว่า แอฟริกาศูนย์สูตรของฝรั่งเศส โดยมีบราซาวีลเป็นเมืองหลวง

## อ้างอิง

หมวดหมู่:เมืองหลวงในทวีปแอฟริกา
หมวดหมู่:เมืองในสาธารณรัฐคองโก
วีระศักดิ์ วงษ์สมบัติ

**วีระศักดิ์ วงษ์สมบัติ** นายกสภามหาวิทยาลัยเทคโนโลยีราชมงคลธัญบุรี อดีตที่ปรึกษารัฐมนตรีช่วยว่าการกระทรวงศึกษาธิการ (นริศรา ชวาลตันพิพัทธ์) อดีตเลขาธิการคณะกรรมการการอาชีวศึกษา อดีตเลขาธิการคณะกรรมการการประถมศึกษาแห่งชาติ และอดีตอธิบดีอธิบดีกรมพลศึกษา

วีระศักดิ์ เกิดเมื่อวันที่ 6 พฤษภาคม พ.ศ. 2491 จบการศึกษา เศรษฐศาสตร์เกษตร จากมหาวิทยาลัยเกษตรศาสตร์ Master of Agriculture (Agricultural Education) จาก University of the Philippines ปริญญาโท ด้านการเกษตร UTCC MINI MBA รุ่นที่ 5 จากมหาวิทยาลัยหอการค้าไทย หลักสูตรการป้องกันราชอาณาจักร (วปอ.) รุ่นที่ 43 จากวิทยาลัยป้องกันราชอาณาจักร หลักสูตรผู้บริหารระดับสูง (วตท.) รุ่นที่ 3 จากสถาบันวิทยาการตลาดทุน และหลักสูตร Director Certification Program (DCP) รุ่นที่ 108 จากสถาบันกรรมการบริษัทไทย (IOD)

วีระศักดิ์ ได้เข้ารับราชการการโดยดำรงตำแหน่งระดับสูงต่างๆ อาทิ รองอธิบดีกรมอาชีวศึกษา ผู้ตรวจราชการกระทรวงศึกษาธิการ อธิบดีกรมพลศึกษา เลขาธิการคณะกรรมการการประถมศึกษาแห่งชาติ รองเลขาธิการคณะกรรมการการอาชีวศึกษา และเลขาธิการคณะกรรมการการอาชีวศึกษา

วีระศักดิ์ ได้เข้ารับตำแหน่งพิเศษต่าง ๆ อาทิ ที่ปรึกษาคณะกรรมการบริหารมูลนิธิข้าวไทย ในพระบรมราชูปถัมภ์ ที่ปรึกษาคณะอนุกรรมาธิการนโยบาย การบริหารจัดการ และคุณภาพมาตรฐานการศึกษาของประเทศ ในคณะกรรมาธิการการศึกษา วุฒิสภา ที่ปรึกษากิตติมศักดิ์ของกรรมาธิการการศึกษา วุฒิสภา ที่ปรึกษากิตติมศักดิ์ของสำนักงานพัฒนาการกีฬาและนันทนาการ, ข้าราชการบำนาญ , ที่ปรึกษาชุมนุมสหกรณ์โคนมแห่งประเทศไทย จำกัด, ที่ปรึกษาคณะกรรมการพัฒนาสับปะรดไทย, กรรมการการศึกษาขั้นพื้นฐานจังหวัดแม่ฮ่องสอน, อุปนายกสมาคมพืชสวนแห่งประเทศไทย และกรรมการสภามหาวิทยาลัยผู้ทรงคุณวุฒิมหาวิทยาลัยเทคโนโลยีราชมงคลธัญบุรี

นอกจากนี้ ยังเคยได้รับดำรงตำแหน่ง เป็นอดีตที่ปรึกษารัฐมนตรีช่วยว่าการกระทรวงศึกษาธิการ (นริศรา ชวาลตันพิพัทธ์)

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:อธิบดีกรมพลศึกษา
หมวดหมู่:บุคคลจากคณะเศรษฐศาสตร์ มหาวิทยาลัยเกษตรศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:นายกสภาสถาบันอุดมศึกษาในประเทศไทย
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
เฉลียว อยู่สีมารักษ์

**เฉลียว อยู่สีมารักษ์** (11 มกราคม พ.ศ. 2494 – 6 กันยายน พ.ศ. 2560) อดีตประธานที่ปรึกษาวิทยาลัยอาชีวศึกษาสกลนครพัฒนศิลป์ อดีตปลัดกระทรวงศึกษาธิการ และอดีตเลขาธิการสำนักงานคณะกรรมการการอาชีวศึกษา (ประเทศไทย)

## ประวัติ
เฉลียว อยู่สีมารักษ์ จบการศึกษาปริญญาตรี คุรุศาสตรบัณฑิต (คบ.) จากวิทยาลัยครูนครราชสีมา ระดับปริญญาโท การศึกษามหาบัณฑิต (กศ.ม.) มหาวิทยาลัยบูรพา (มศว.บางแสน) ปริญญาโท นิติศาสตรมหาบัณฑิตกิตติมศักดิ์ (นม.) มหาวิทยาลัยราชภัฏหมู่บ้านจอมบึง หลักสูตรนักบริหารระดับสูง สำนักงานคณะกรรมการข้าราชการพลเรือน ประกาศนียบัตรกฎหมายมหาชน มหาวิทยาลัยธรรมศาสตร์ และหลักสูตรการป้องกันราชอาณาจักร (วปอ.) รุ่นที่ ๒๕๔๗ 

เฉลียว สมรสและมีบุตรีคือ อภิรดี อ๋องสกุล ผู้รับใบอนุญาตวิทยาลัยอาชีวศึกษาสกลนครพัฒนศิลป์

เฉลียว ได้ดำรงตำแหน่งทางราชการต่าง ๆ อาทิ ผู้อำนวยการกองตรวจสอบและทะเบียนประวัติ สำนักงานคณะกรรมการข้าราชการครู, เลขานุการกรม สำนักงานคณะกรรมการข้าราชการครู กระทรวงศึกษาธิการ , รองเลขาธิการคณะกรรมการข้าราชการครู กระทรวงศึกษาธิการ (นักบริหาร ๙) , รองผู้อำนวยการสำนักงานคณะกรรมการข้าราชการครูและบุคลากรทางการศึกษา (นักบริหาร ๙) , ผู้อำนวยการสำนักงานคณะกรรมการข้าราชการครูและบุคลากรทางการศึกษา ปฏิบัติหน้าที่เลขาธิการคณะกรรมการข้าราชการครู, เลขาธิการคณะกรรมการข้าราชการครูและบุคลากรทางการศึกษา (นักบริหาร ๑๐) , รองเลขาธิการคณะกรรมการการอาชีวศึกษา (นักบริหาร ๑๐) , ผู้ตรวจราชการกระทรวงศึกษาธิการ ระดับ ๑๐  , เลขาธิการคณะกรรมการการอาชีวศึกษา และ ปลัดกระทรวงศึกษาธิการ เป็นกรรมการศูนย์อำนวยการแก้ไขสถานการณ์ฉุกเฉิน ระหว่างวันที่ 5 ตุลาคม 2553 ถึง 21 ธันวาคม 2553 กระทั่งลาออกจากราชการในเดือนเมษายน พ.ศ. 2554 เพื่อลงสมัครรับเลือกตั้งสมาชิกสภาผู้แทนราษฎร 

นายเฉลียว อยู่สีมารักษ์ ได้มีผลงานต่างๆ อาทิ ดำเนินการในการพิจารณาระบบการประเมินตำแหน่งข้าราชการครูให้รับเงินเดือนในระดับสูงขึ้น ในตำแหน่งสายผู้บริหารสถานศึกษา สายผู้บริหารนอกสถานศึกษา สายนิเทศการศึกษาและข้าราชการครู สายผู้สอน, รับผิดชอบร่างพระราชบัญญัติระเบียบข้าราชการครูและบุคลากรทางการศึกษา พระราชบัญญัติเงินเดือน เงินประจำตำแหน่งข้าราชการครูและบุคลากรทางการศึกษา และพระราชบัญญัติเงินเดือนและเงินประจำตำแหน่ง และกรรมาธิการพิจารณาร่างพระราชบัญญัติของสภาผู้แทนราษฎร และวุฒิสภา

ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 55 สังกัดพรรคประชาธิปัตย์ แต่ไม่ได้รับเลือกตั้ง

นายเฉลียว อยู่สีมารักษ์ ถึงแก่อนิจกรรมในวันที่ 6 กันยายน 2560 ด้วยโรคเนื้องอกในตับ 

ในวันที่ 7 กันยายน 2560 พระบาทสมเด็จพระวชิรเกล้าเจ้าอยู่หัว พระราชทานน้ำหลวงอาบศพ โกศแปดเหลี่ยม และโปรดเกล้าโปรดกระหม่อมให้ นายอภิสิทธิ์ เวชชาชีวะ เป็นประธานในพิธี พระราชทานเพลิงศพในวันที่ 14 กันยายน 2560 เวลา 17.00 น. ณ เมรุวัดมกุฏกษัตริยารามราชวรวิหาร กรุงเทพมหานคร

## เครื่องราชอิสริยาภรณ์

## อ้างอิง

หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:พรรคประชาธิปัตย์
หมวดหมู่:ปลัดกระทรวงศึกษาธิการไทย
หมวดหมู่:บุคคลจากมหาวิทยาลัยราชภัฏนครราชสีมา
หมวดหมู่:ผู้ได้รับปริญญากิตติมศักดิ์จากมหาวิทยาลัยราชภัฏหมู่บ้านจอมบึง
หมวดหมู่:บุคคลจากคณะศึกษาศาสตร์ มหาวิทยาลัยบูรพา
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากอำเภอสูงเนิน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
ปิศาจจิ้งจอก

**ปิศาจจิ้งจอก** อาจหมายถึง ปิศาจจิ้งจอกในความเชื่อดังต่อไปนี้

* จีน
* ญี่ปุ่น
* เกาหลี

หมวดหมู่:สุนัขจิ้งจอกในตำนาน
พิรุณ อินทราวุธ

**พิรุณ อินทราวุธ** อดีตสมาชิกสภาผู้แทนราษฎรจังหวัดเชียงใหม่ อดีตเทศมนตรีนครเชียงใหม่ และอดีตบรรณาธิการหนังสือพิมพ์เสียงเชียงใหม่

## ประวัติ
พิรุณ เกิดที่จังหวัดเชียงใหม่ ในตระกูล “อินทราวุธ” ซึ่งเป็นตระกูลใหญ่และตระกูลเก่าแก่ของเชียงใหม่ เป็นบุตรนายคำอ้าย กับนางอุสา อินทราวุธ มีพี่น้อง 11 คน ด้านครอบครัวสมรสกับเจ้าดวงเดือน ณ เชียงใหม่ ธิดาของเจ้าราชภาคินัย (เมืองชื่น ณ เชียงใหม่) อดีตผู้พิพากษาเชียงใหม่ มีบุตรธิดา 4 คน คือ ภาคินี ณ เชียงใหม่, ภาคินัย ณ เชียงใหม่, เดือนเพ็ญ ภวัครานนท์ และพวงเดือน ยนตรรักษ์

สำเร็จการศึกษาด้านกฎหมาย จากมหาวิทยาลัยวิชาธรรมศาสตร์และการเมือง

## การทำงาน
พิรุณ ประกอบอาชีพทนายความ และเป็นบรรณาธิการหนังสือพิมพ์เสียงเชียงใหม่ สร้างชื่อเสียงจนเป็นที่รู้จักของคนทั่วไป ได้รับเลือกตั้งเป็นนายกเทศมนตรีนครเชียงใหม่ ตั้งแต่ปี พ.ศ. 2492 ถึงปี พ.ศ. 2494 จึงหันมาลงสมัครสมาชิกสภาผู้แทนราษฎร จังหวัดเชียงใหม่ และได้รับเลือกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จากนั้นจึงหันกลับมาทำงานการเมืองท้องถิ่นอีกครั้ง และได้รับแต่งตั้งเป็นเทศมนตรีนครเชียงใหม่ ตั้งแต่ปี พ.ศ. 2497 จนถึงปี พ.ศ. 2526

## ถึงแก่อนิจกรรม
พิรุณ เสียชีวิตเมื่อวันที่ 2 ธันวาคม พ.ศ. 2527

## อ้างอิง

หมวดหมู่:บุคคลจากอำเภอสันกำแพง
หมวดหมู่:คริสต์ศาสนิกชนชาวไทย
หมวดหมู่:นักการเมืองจากจังหวัดเชียงใหม่
หมวดหมู่:ทนายความชาวไทย
หมวดหมู่:นักหนังสือพิมพ์ชาวไทย
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:พรรคเสรีมนังคศิลา
หมวดหมู่:พรรคสหภูมิ
หมวดหมู่:พรรคสหประชาไทย
หมวดหมู่:พรรคสังคมชาตินิยม
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
ปรีชา ผ่องเจริญกุล

**ปรีชา ผ่องเจริญกุล** (เกิด 27 มีนาคม พ.ศ. 2495) เป็นนักการเมืองชาวไทย อดีตสมาชิกสภาผู้แทนราษฎรจังหวัดเชียงใหม่ สังกัดพรรคสามัคคีธรรม อดีตที่ปรึกษารัฐมนตรีช่วยว่าการกระทรวงพาณิชย์ (อลงกรณ์ พลบุตร) ในรัฐบาลอภิสิทธิ์ เวชชาชีวะ อดีตนักกิจกรรมสมัย 14 ตุลา เป็นบุคคลควบคุมรถบัญชาการ ฝ่ายนักศึกษาในเหตุการณ์ 14 ตุลา

## ประวัติ
ปรีชา เกิดเมื่อวันที่ 27 มีนาคม พ.ศ. 2495 เป็นบุตรนายจู๋ กับนางสุภา ผ่องเจริญกุล มีน้องสาว 2 คน ด้านครอบครัวสมรสกับนางวรนันท์ ผ่องเจริญกุล มีบุตรชาย 2 คน คือ นายชานนท์ ผ่องเจริญกุล และนายชนะ ผ่องเจริญกุล

สำเร็จการศึกษาชั้นมัธยมศึกษา จากโรงเรียนปรินส์รอยแยลส์วิทยาลัย ระดับปริญญาตรีคณะวารสารศาสตร์และสื่อสารมวลชน จากมหาวิทยาลัยธรรมศาสตร์ ระดับปริญญาโท สาขาเศรษฐศาสตร์ มหาวิทยาลัยเชียงใหม่ และระดับปริญญาโทสาขารัฐประศาสนศาสตร์ มหาวิทยาลัยฮาร์วาร์ด ประเทศสหรัฐอเมริกา

## การทำงาน
ปรีชา เคยได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ สังกัดพรรคสามัคคีธรรม ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 ต่อมาได้ลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคประชาธิปัตย์ แต่ไม่ได้รับเลือกตั้ง โดยแพ้ให้กับผู้สมัครจากพรรคพลังประชาชน

ปรีชา ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงการต่างประเทศ (ปองพล อดิเรกสาร) ต่อมาในรัฐบาลอภิสิทธิ์ เวชชาชีวะ ได้รับการแต่งตั้งให้ดำรงตำแหน่งที่ปรึกษารัฐมนตรีช่วยว่าการกระทรวงพาณิชย์ (อลงกรณ์ พลบุตร)

นอกจากงานการเมือง ปรีชายังเคยเป็นไวยาวัจกรวัดพระธาตุดอยสุเทพราชวรวิหารด้วย

### สภาผู้แทนราษฎร
ปรีชา ผ่องเจริญกุล ได้รับเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดเชียงใหม่ สังกัดพรรคสามัคคีธรรม

## อ้างอิง

หมวดหมู่:นักธุรกิจจากจังหวัดเชียงใหม่
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:พรรคเอกภาพ
หมวดหมู่:นักการเมืองพรรคสามัคคีธรรม
หมวดหมู่:พรรคประชาธิปัตย์
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:บุคคลจากคณะเศรษฐศาสตร์ มหาวิทยาลัยเชียงใหม่
หมวดหมู่:บุคคลจากมหาวิทยาลัยฮาร์วาร์ด
Cysteine lactose electrolyte deficient agar

thumb|CLED agar plate ที่ไม่มีเชื้อหลังการเพาะเลี้ยง
thumb|โคโลนีของแบคทีเรียที่หมักและไม่หมักแลกโตสบนอาหาร CLED agar
**CLED agar (cystine lactose electrolyte deficient medium)** เป็นอาหารเลี้ยงเชื้อที่ใช้ในการแยกและดูความแตกต่างของเชื้อในปัสสาวะ เพราะขาดอิเล็กทรอไลต์จึงป้องกันการว่ายของ *[[Proteus (bacterium)|Proteus]]* ซิสทีอีนสนับสนุนการเกิดของโคโลนีที่ต้องใช้ซิสทีอีน เชื้อที่หมักแลกโตสจะได้โคโลนีสีเหลือง เชื้อที่หมักไม่ได้จะเกิดโคโลนีสีเขียว pH ประมาณ 7.3. CLED agar ประกอบด้วย:

หมวดหมู่:อาหารเลี้ยงเชื้อ
With Love…ด้วยรัก

**With Love…ด้วยรัก** ภาพยนตร์ไทยในปี พ.ศ. 2553 นำแสดงโดย พีชญา วัฒนามนตรี, ตรีชฎา เพชรรัตน์, อินทิรา เกตุวรสุนทร, วันธงชัย อินทรวัตร, คณวัฒน์ จันทรลาวัณย์, ศรศิลป์ มณีวรรณ์ กำกับโดย สายใจ พิมพ์ทอง

## เนื้อเรื่อง
ฟ้า และ ฝน เป็นพี่น้องกัน โดยที่ฟ้าซึ่งเป็นพี่ชายมักโดนกลั่นแกล้งรังแกเสมอ ๆ และถูกล้อว่าเป็นตุ๊ด ขณะที่ฝนน้องสาวแข็งแกร่งกว่า พ่อของทั้งคู่จึงฝากให้ฝนดูแลฟ้าด้วย พ่อและแม่ของทั้งคู่เป็นเจ้าของรีสอร์ต ที่จังหวัดระยอง ทั้งคู่มีเพื่อนชื่อ ริณ หรือ แอริณ แม่ของริณเสียไปเพราะความเจ็บป่วย ริณจึงต้องดิ้นรนเลี้ยงดูตนเอง เมื่อทั้งหมดเรียนจบมัธยม และเข้ามหาวิทยาลัยในที่เดียวกัน ริณได้กลายเป็นนักแสดงชื่อดังในเวลาไม่นาน ขณะที่ฟ้าก็ได้เปลี่ยนแปลงตัวเองเป็นผู้หญิงเต็มตัว ได้พบกับ ป๊อป นักกีฬาบาสเก็ตบอล ฟ้าคบกับป๊อป โดยที่ไม่รู้มาก่อนเลยว่าป๊อปคิดกับฟ้าเพียงแค่น้องสาว ขณะที่ริณก็ได้ทำงานคู่กับ เคน นักร้องหนุ่มมาแรงของวงการ และทั้งคู่ก็คบหากัน วันหนึ่ง เคน ได้ไปแสดงคอนเสิร์ตที่ระยอง ก็ได้พบกับ จูน เด็กสาวรุ่นน้องของริณ ลูกสาวเจ้าของร้านขายก๋วยเตี๋ยว จูนเป็นเด็กที่เป็นตัวของตัวเองไม่เหมือนใคร นั่นทำให้เคนสนใจในตัวจูน เมื่อข่าวคราวได้แพร่สะพัดออกไป ทำให้ริณเกิดหึง ขณะที่ฟ้าก็ได้พบกับความจริงว่า ป๊อปแท้ที่จริงแล้วคิดกับฟ้าเพียงแค่น้องสาว และป๊อปจริง ๆ แล้วกลับชอบฝน ผู้ซึ่งไม่รู้จักความรักเลย

## นักแสดง
* พีชญา วัฒนามนตรี...ฝน
* ตรีชฎา เพชรรัตน์...ฟ้า
* อินทิรา เกตุวรสุนทร...ริณ, แอริณ
* วันธงชัย อินทรวัตร...เคน
* คณวัฒน์ จันทรลาวัณย์...ป๊อป
* ศรศิลป์ มณีวรรณ...จูน
* สมชาย ศักดิกุล...พ่อของจูน
* แอนนา ชวนชื่น...ผู้กำกับฯ
* ธัญญ์วาริน สุขะพิสิษฐ์...ประชาสัมพันธ์ค่ายเพลง
* สมพร ปรีดามาโนช...ผู้บริหารค่ายเพลง

## เบื้องหลัง
*With Love…ด้วยรัก* เป็นผลงานภาพยนตร์ในแนวโรแมนติกดราม่าจากการผลิตของบริษัท 96 ฟิล์ม จากการกำกับของสายใจ พิมพ์ทอง ผู้กำกับฯ ซึ่งมีผลงานในเรื่องนี้เป็นเรื่องแรก และยังได้นักแสดงซึ่งเป็ฌนนักแสดงหน้าใหม่เกือบทั้งหมดมาแสดงนำ

ภาพยนตร์เข้าฉายเมื่อวันที่ 24 มีนาคม พ.ศ. 2553 และทำรายได้ไปทั้งหมดแค่ 970,000 บาทเท่านั้น นับเป็นอันดับที่ 5 ของภาพยนตร์ไทยที่ทำรายได้ต่ำสุดในปี พ.ศ. 2553

## อ้างอิง

## แหล่งข้อมูลอื่น
* 
* 
* 
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2553
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์รักไทย
R2a agar

**R2A agar** เป็นอาหารเลี้ยงเชื้อ พัฒนาขึ้นเพื่อศึกษาแบคทีเรียที่อาศัยในน้ำสะอาด แบคทีเรียเหล่านี้มีแนวโน้มเจริญได้ช้า และมักถูกกดด้วยชนิดที่โตเร็วกว่าในอาหารที่มีสารอาหารมาก

ตั้งแต่พัฒนาขึ้นเมื่อ พ.ศ. 2528 ยังมีการนำไปเลี้ยงแบคทีเรียที่ไม่โตในอาหารที่มีสารอินทรีย์ที่ซับซ้อนมาก

## ส่วนประกอบ (% w/v)

* โปรตีโอสเพปโทน,   0.05%
* กรดคาซามิโน,      0.05%
* สารสกัดจากยีสต์,      0.05%
* เดกซ์โทรส,           0.05%
* แป้งที่ละลายน้ำได้,    0.05%
* ไดโพแทสเซียมฟอสเฟต,   0.03%
* แมกนีเซียมซัลเฟต,  0.005%
* โซเดียมไพรูเวต,  0.03%
* วุ้น,  1.5%

ค่า pH สุดท้าย 7.2 ± 0.2 ที่ 25 °C

## อ้างอิง

หมวดหมู่:อาหารเลี้ยงเชื้อ
โรคมะเร็งคาโปซี

**โรคมะเร็งคาโปซิซาร์โคมา** (Kaposi's sarcoma) ซึ่ง แพทย์บางท่านเรียกย่อว่า โรคเคเอส (KS) เป็นโรคได้ชื่อตามแพทย์ผู้วินิจฉัยโรคนี้เป็นคนแรก คือ นพ. คาโปซิ เป็นโรคพบบ่อยมากในผู้ป่วยเอดส์ เป็นมะเร็งของเนื้อเยื่อ มีเซ็นคัยมาล (Mesenchymal) ซึ่งเป็นเนื้อเยื่อตัวอ่อนที่จะเจริญเปลี่ยนเป็นเซลล์เนื้อเยื่อได้หลายชนิด เช่น หลอดเลือด และหลอดน้ำเหลือง ดังนั้น มะเร็งชนิดนี้ จึงพบได้ในทุกอวัยวะทั่วตัว เช่น ผิวหนังทุกส่วน ในช่องปาก ในเนื้อเยื่อปอด และในลำไส้ และมักเกิดขึ้นพร้อมกันหลาย ๆ จุดทั่วตัว แต่ที่พบบ่อย คือ บริเวณขา และใบหน้า

อาการ มะเร็งชนิดนี้ มีลักษณะเป็นก้อนเนื้อ ค่อนข้างกลม สีคล้ำ มีขนาดต่าง ๆ กัน ตั้งแต่ เล็กกว่า 1 เซนติเมตร ไปจนถึง 10 เซนติเมตร เมื่อก้อนเนื้อมีขนาดใหญ่ มักทำให้เกิดอาการบวมของเนื้อเยื่อข้างเคียง และมีต่อมน้ำเหลือง ใกล้เคียงโต คลำได้ เช่น อาการขาบวม และต่อมน้ำเหลืองขาหนีบด้านเกิดโรคโต เมื่อโรคเกิดขึ้นในบริเวณขา เป็นต้น

สาเหตุ มะเร็งคาโปซิ เกิดจากร่างกายติดเชื้อไวรัสชนิด Human herpesvirus 8 (HHV8) ซึ่งไวรัสตัวนี้ เป็นไวรัสชนิดที่ก่อให้เกิด การติดเชื้อฉวยโอกาส (Opportunistic infection) โดยปัจจัยเสี่ยงสำคัญที่สุดต่อการเกิดมะเร็งชนิดนี้ ก็คือ การมีภูมิคุ้มกันต้านทานร่างกายบกพร่องสาเหตุจาก โรคเอดส์ อย่างไรก็ตาม สามารถพบโรคนี้เกิดได้บ้าง ในคนมีภูมิคุ้มกันต้านทานโรคปกติ

การวินิจฉัย โดยการตรวจชิ้นเนื้อ ทางพยาธิวิทยา เช่นเดียวกับโรคมะเร็งทุกชนิด และโดยทั่วไป ยังไม่มีการแบ่งระยะโรค

การรักษา คือ การให้ยาต้านไวรัสเอดส์ ยาเคมีบำบัด และอาจให้รังสีรักษาร่วมด้วยเมื่อก้อนมะเร็งมีขนาดโตมาก หรือ ไม่ตอบสนองต่อยาเคมีบำบัด แต่เมื่อก้อนเนื้อมีขนาดเล็ก และเกิดเฉพาะที่ แพทย์บางท่านใช้การตัดออกโดยการจี้ด้วย ความเย็น หรือ ด้วยแสงเลเซอร์

ความรุนแรงของโรค หรือ โอกาสรักษาหาย ขึ้นกับการรักษาควบคุมโรคเอดส์ ถ้าควบคุมโรคเอดส์ได้ มะเร็งคาโปซิ มักตอบสนองต่อการรักษาได้ดี แต่ถ้าควบคุมโรคเอดส์ไม่ได้ ก็มักควบคุมมะเร็งคาโปซิไม่ได้

การติดต่อ ไวรัสชนิดก่อโรคมะเร็งคาโปซินี้ มีอยู่ในน้ำลาย และในเลือดของผู้ป่วย ดังนั้น จึงสามารถติดต่อกันได้ในหมู่รักร่วมเพศ โดยการสัมผัสน้ำลาย และเลือดของผู้ป่วย

หมวดหมู่:เอดส์
พรรคธรรมาธิปัตย์

**พรรคธรรมาธิปัตย์** อาจหมายถึง

* พรรคธรรมาธิปัตย์ (พ.ศ. 2489) มีหลวงวิจิตรวาทการ (วิจิตร วิจิตรวาทการ) เป็นหัวหน้าพรรค
* พรรคธรรมาธิปัตย์ (พ.ศ. 2498)
* พรรคธรรมาธิปัตย์ (พ.ศ. 2552) ต่อมาเปลี่ยนชื่อเป็น "พรรคประชาสันติ"
* พรรคธรรมาธิปัตย์ (พ.ศ. 2561)
น้องหมวย ก่อเกียรติยิม

**น้องหมวย ก่อเกียรติยิม** มีชื่อจริงว่า **กาญจนา ทุ่งไธสงค์** เกิดวันที่ 9 กรกฎาคม พ.ศ. 2528 สถิติการชก 16 ครั้ง ชนะ 10 เสมอ 3 แพ้ 3

## เกียรติประวัติ
* แชมป์ PABA หญิงรุ่นไลท์ฟลายเวท 
** ชิง 3 ตุลาคม 2551 ชนะคะแนน ยูเยียก นากาว่า (ญี่ปุ่น) ที่ จ.นครราชสีมา
* แชมป์เฉพาะกาลหญิงรุ่นไลท์ฟลายเวท WBC 
** ชิง 29 มกราคม 2552 ชนะคะแนน แดนบี คิม (เกาหลีใต้) ที่ จ.นครราชสีมา
** ป้องกันแชมป์ครั้งที่ 1, 30 มิถุนายน 2552 ชนะคะแนน ซี ฮอยหว่า (ฮ่องกง) ที่ บึงโขงหลง จ.หนองคาย
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกหญิงรุ่นไลท์ฟลายเวท WBC 9 เมษายน 2553 แพ้คะแนน นาโอมิ โทกาชิ (ญี่ปุ่น) ที่ ประจวบคีรีขันธ์
** ชิงแชมป์โลกหญิงรุ่นมินิมัมเวท WBA 22 กันยายน 2554 แพ้คะแนน เอ็ตสึโกะ คาดะ (ญี่ปุ่น) ที่ โครักกุเอ็น ฮอลล์ กรุงโตเกียว

## อ้างอิง
* สถิติการชก boxrec.com 

หมวดหมู่:นักมวยสากลชาวไทยจากค่ายมวยก่อเกียรติบ็อกซิ่งโปรโมชั่น
หมวดหมู่:นักมวยสากลหญิงชาวไทย
หมวดหมู่:แชมป์โลกหญิง WBC
หมวดหมู่:แชมป์ PABA หญิง
ภาษาทวาย

**ภาษาทวาย** (Dawai) หรือ **ภาษาตองโย** (Taungyo) มีผู้พูดในพม่า 40,000 คน (พ.ศ. 2543) พบในภาคตะวันออกตอนกลาง ตั้งแต่ตอนไต้ของรัฐฉานไปจนถึงทวายและเขตตะนาวศรี จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า เป็นภาษาที่ใกล้เคียงกับภาษาพม่า เรียงประโยคแบบประธาน-กรรม-กริยา
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

 ทวาย
ภาษาเบอไลต์

**ภาษาเบอไลต์** () หรือ **เลเมอติง** (Lemeting) มีผู้พูด 1,000 คนในบรูไน อาจจะมีในรัฐซาราวัก ประเทศมาเลเซียด้วยแต่ไม่ทราบจำนวน พูดภาษามลายูบรูไนได้ด้วย ส่วนมากเป็นผู้ใหญ่ จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขาบอร์เนียวเหนือ สาขาย่อยซาราวักเหนือ

## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

 เบอไลต์